
REFERAT DE APROBARE A PROIECTULUI DE HOTĂRÂRE 

[bookmark: _Hlk128661405]Proiect de hotărâre
privind aprobarea dobândirii de către Municipiul Timişoara a terenului înscris în 
CF nr. 455341 Timișoara ce face obiectul renunţării la dreptul de proprietate de către Vigh Francisc-Ștefan, Vigh Veronica și Beres Renate Crinca și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum 


1. Descrierea situației actuale

Prin adresa nr. MTM2023-003146/28.02.2023, înregistrată la Primăria Municipiului Timişoara de către Vigh Francisc-Ștefan, acesta ne înştiinţează că renunţă la dreptul de proprietate, asupra imobilului-teren situat în Timişoara, înscris în CF nr. 455341 Timișoara, nr. cad. 455341 în suprafață de 4094 mp.
Prin “Declaraţia” de renunţare la dreptul de proprietate, autentificată sub nr. 193 din 20.02.2023, la Societatea Profesională Notarială Zima Alexandra și Cuc Maria-Cosmina, de către Notar Public Zima Alexandra, proprietarul tabular al imobilului-teren menţionat mai sus, reprezentat prin Vigh Francisc-Ștefan, Vigh Veronica și Beres Renate Crinca declară că renunţă la dreptul de proprietate asupra acestuia. Totodată declară că, imobilul-teren, nu este grevat de sarcini şi servituţi. 
În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.” 
În conformitate cu prevederile art. 562, alin. 2 din Codul Civil, în CF nr. 455341 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”. La eliberarea Autorizaţiei de Construire se vor respecta toate condițiile impuse prin avizele eliberate de deținătorii de rețele şi utilități publice precum și ale altor instituții avizatoare, care se vor realiza pe cheltuiala inițiatorilor.
Conform adresei Direcției Generale de Urbanism, Biroul Avizare PUD/PUZ operațiunile notariale de renunțare la dreptul de proprietate cât și amenajarea și execuția lucrărilor rutiere pe domeniul public vor fi finanțate de către dezvoltator, în conformitate cu planul acțiune aprobat prin HCL nr. 366/2022.
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.



2. Schimbări preconizate și rezultate așteptate 

[bookmark: _Hlk133310003]Pentru a duce la îndeplinire prevederile HCLMT nr. 366/26.07.2022 privind aprobarea PUZ ”Zona rezidențială: locuire și funcțiuni complementare” Calea Torontalului FN, jud.Timiș este necesară aprobarea dobândirii de către Municipiul Timişoara, a imobilului-teren înscris în CF nr. 455341 Timișoara nr. cad. 455341 ce face obiectul renunţării la dreptul de proprietate de către Vigh Francisc-Ștefan, Vigh Veronica și Beres Renate Crinca și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum .
[bookmark: _Hlk131073222]Conform art. 4 din HCLMT nr. 366/26.07.2022 -„ Autorizaţia de construire se va emite doar după realizarea în prealabil a operațiunilor reglementate prin documentația de urbanism cu privire la obligativitatea asigurării accesului din domeniul public și asigurarea tuturor utilităților necesare investiției în conformitate cu Planul de acțiune asumat ”.

3. Concluzii 
Având în vedere cele menţionate mai sus, considerăm oportună iniţierea unui proiect de hotărâre privind aprobarea dobândirii de către Municipiul Timişoara a terenului înscris în CF nr. 455341 Timișoara ce face obiectul renunţării la dreptul de proprietate de către Vigh Francisc-Ștefan, Vigh Veronica și Beres Renate Crinca și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum .

